Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17,68/18, 98/19, 64/20, 151/22) i Pravilnika o načinu i postupanju zapošljavanja, ravnateljica **OŠ don Mihovila Pavlinovića, Metković, Alojzija Stepinca 6** raspisuje

**NATJEČAJ**

**za radno mjesto**

1. **VODITELJ RAČUNOVODSTVA**

- 1 izvršitelj/ica

- na neodređeno vrijeme

- puno radno vrijeme (40 sati tjedno)

- mjesto rada: Osnovna škola don Mihovila Pavlinovića, Alojzija Stepinca 6, Metković

**Uvjeti za zasnivanje radnog odnosa**:

- opći uvjeti za zasnivanje radnog odnosa sukladno općim propisima o radu

- posebni uvjeti sukladno Zakonu o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17,68/18 i 98/19, 64/20, 151/22)

- prema članku 9. Pravilnika o radu Osnovne škole don Mihovila Pavlinovića:

- završen diplomski sveučilišni studij ekonomije odnosno specijalistički diplomski stručni studij ekonomije odnosno preddiplomski sveučilišni studij ekonomije ili prediplomski stručni studij ekonomije – računovodstveni smjer za sve navedene struke, odnosno viša ili visoka stručna sprema ekonomske struke – računovodstveni smjer stečena prema ranijim propisima

- godina dana radnog iskustva na poslovima proračunskog računovodstva.

**Prijavu je potrebno vlastoručno potpisati.**

Uz pisanu i vlastoručno potpisanu prijavu kandidati su obvezni priložiti:

- životopis

- diploma, odnosno dokaz o odgovarajućoj vrsti obrazovanja

- dokaz o državljanstvu

- uvjerenje nadležnog suda da podnositelj prijave nije pod istragom i da se protiv podnositelja ne vodi kazneni postupak glede zapreke za zasnivanjem radnog odnosa iz članka 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17,68/18, 98/19, 64/20, 151/22) ne starije od prvog dana ovog natječaja

- dokaz o ukupnom radnom iskustvu i radnom iskustvu na poslovima proračunskog računovodstva – ugovor o radu ili rješenje o rasporedu ili potvrdu poslodavca o radnom iskustvu na poslovima proračunskog računovodstva koji mora sadržavati vrstu poslova koju je obavljao, u kojoj stručnoj spremi i vremensko razdoblje u kojem je kandidat obavljao navedene poslove.

U prijavi na natječaj kandidat treba navesti osobne podatke (osobno ime, adresa stanovanja, broj telefona odnosno mobitela, po mogućnosti e-mail adresu na koju će se dostaviti obavijest o datumu i vremenu procjene odnosno testiranja).

Isprave se prilažu u neovjerenoj preslici i ne vraćaju se kandidatu nakon završenog natječajnog postupka.

Kandidat koji bude izabran dužan je dostaviti izvornike traženih isprava prije potpisivanja ugovora o radu.

Prema Zakonu o odgoju i obrazovanju u osnovnoj i srednjoj školi rok za podnošenje prijava je 8 dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje i mrežnim stranicama i oglasnoj ploči OŠ don Mihovila Pavlinovića Metković.

Pisane prijave s dokazima o ispunjavanju uvjeta iz natječaja : dostaviti neposredno ili poštom na adresu škole: Alojzija Stepinca 6, 20350 Metković s napomenom **„ZA NATJEČAJ – VODITELJ RAČUNOVODSTVA“.**

Nepotpune i nepravodobne prijave neće se razmatrati.

Na natječaj se mogu ravnopravno javiti osobe oba spola.

Kandidati koji ostvaruju pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN121/17, 98/19 i 84/21) članku 48. stavku 1.3. Zakona o civilnim stradalnicima iz Domovinskog rata (NN 84/21), članku 48. f Zakona o zaštiti vojnih i civilnih invalida rata (NN br. 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom ( NN br.157/13, 152/14, 39/18, i 32/20) dužni su u prijavi za natječaj pozvati se na to pravo i uz prijavu na natječaj pored navedenih isprava, priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21), dužan je, osim dokaza o ispunjavanju traženih uvjeta, dostaviti dokaze iz čl.103. st.1 Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21), koji se mogu pronaći na sljedećim poveznicama Ministarstva hrvatskih branitelja:

<https://branitelji.gov.hr/zaposljavanje-843/843>

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Urednom prijavom smatra se prijava koja je vlastoručno potpisana i sadrži u privitku priloge navedene u natječaju.

Za kandidate prijavljene na natječaj koji ispunjavaju uvjete natječaja te čije su prijave pravodobne i potpune dužni su pristupiti procjeni odnosno testiranju prema odredbama Pravilnika.

Ako kandidat ne pristupi testiranju, smatra se da je povukao prijavu na natječaj.

Kandidati sami snose trošak dolaska na testiranje.

Najkasnije do isteka roka za podnošenje prijave na natječaj, sadržaj i način procjene odnosno testiranja kandidata i drugi izvori za pripremu kandidata, bit će objavljeni na mrežnoj stranici Osnove škole don Mihovila Pavlinovića, [www.os-mpavlinovica-metkovic.skole.hr](http://www.os-mpavlinovica-metkovic.skole.hr) u rubrici pod nazivom „ZAPOŠLJAVANJE“, podrubrici „NATJEČAJI“.

Vrijeme i mjesto održavanja procjene odnosno testiranja (sukladno odluci Povjerenstva) objaviti će se najmanje pet dana prije dana određenog za procjenu odnosno testiranje na mrežnoj stranici Osnove škole don Mihovila Pavlinovića, [www.os-mpavlinovica-metkovic.skole.hr](http://www.os-mpavlinovica-metkovic.skole.hr) u rubrici pod nazivom „ZAPOŠLJAVANJE“, podrubrici „POZIV KANDIDATA NA PROCJENU ODNOSNO TESTIRANJE“.

O rezultatima natječaja kandidati će biti obaviješteni na mrežnoj stranici Osnove škole don Mihovila Pavlinovića, [www.os-mpavlinovica-metkovic.skole.hr](http://www.os-mpavlinovica-metkovic.skole.hr) u rubrici pod nazivom „ZAPOŠLJAVANJE“, podrubrici „OBAVIJEST O REZULTATIMA IZBORA“ u roku 15 dana od dana sklapanja ugovora o radu sa izabranim kandidatom.

U slučaju da se na natječaj prijave kandidati/kinje koje se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 23. stavku 4. Pravilnika o načinu i postupku zapošljavanja Osnovne škole don Mihovila Pavlinovića.

Natječaj je objavljen dana 5. lipnja 2023. godine na mrežnoj stranici Osnove škole don Mihovila Pavlinovića, [www.os-mpavlinovica-metkovic.skole.hr](http://www.os-mpavlinovica-metkovic.skole.hr) u rubrici pod nazivom „ZAPOŠLJAVANJE“, podrubrici „NATJEČAJI“ i na oglasnoj ploči te na oglasnoj ploči i mrežnoj stranici Hrvatskog zavoda za zapošljavanje i traje do 13. lipnja 2023.

Podnošenjem prijave na natječaj kandidat daje izričitu privolu Osnovnoj školi don Mihovila Pavlinovića, Metković da može prikupljati i obrađivati osobne podatke kandidata iz natječajne dokumentacije u provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN br. 42/18).

Metković, 5. lipnja 2023.

Klasa: 112-01/23-01/6

Urbroj:2117-142-01-23-1

Ravnateljica

Žana Dodig, prof.